Гейзерҙар вулкан әүҙемлеге булған, ер өҫтөнә яҡын эҫе тау тоҡомдары урынлашҡан райондарҙа осрай. Бындай урындарҙа ер аҫты һыуҙары ҡайнау нөктәһенә тиклем йылытыла, ә һауаға әленән-әле эҫе һыу һәм пар фонтаны сығарыла. Яңы Зеландияла һәм Исландияла электр энергияһы етештереү өсөн гейзерҙар һәм эҫе сығанаҡтар энергияһы ҡулланыла. Донъяла иң билдәле гейзерҙарҙың береһе — Йеллоустоун милли паркында (АҠШ) Иҫке служака гейзеры, ул һәр 70 минут һайын 45 метр бейеклеккә тиклем һыу һәм пар ағымын ырғыта.